smcproject/ml-wiki-sentences huggingface dataset:
Common name: Broom Creeper, ink berry • Bengali: huyer • Hindi: फ़रीद बूटी farid buti • Kannada: ದಾಗಡಿ ಬಳ್ಳಿ daagadi balli, ದಾಗಡಿ ಸೊಪ್ಪು daagadi soppu, ಕಾಗೆ ಮಾರಿ kaage maari • Konkani: वासनवेल vasanvel • Malayalam: പാതാളഗരുഡക്കൊടി paathaalagarudakkoti, പാതാളമൂലി paathaalamuuli • Marathi: वासनवेल vasanvel • Punjabi: ਫਰੀਦ ਬੂਟੀ farid buti, ਵੱਲੂਰ wallur • Oriya: musakani • Sanskrit: अम्बष्ठः ambastha, दीर्घकन्द dirghakanda, दीर्घवल्ली dirghavalli, गारुडी garudi, महामूल mahamula, पातालगारुडी patalagarudi, प्राचीन pracina, सौपर्णी sauparni, सोमवल्ली somavalli, श्रेयसी sreyasi, स्थपनी sthapani, वनतिक्तकः vanatiktaka, वत्सादनी vatsadani, विद्धकर्णी viddhakarni • Tamil: காட்டுக்கொடி kattu-k-koti • Telugu: చీపురుతీగ chipuru-tiga, దూసరితీగ dusaritiga, కట్లతీగె katlatige • Urdu: फ़रीद बूटी farid buti (ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം) അവലംബം പുറത്തേക്കുള്ള കണ്ണികൾ കൂടുതൽ വിവരങ്ങൾ Archived 2014-01-09 at the Wayback Machine .
http://www.ville-ge.ch/musinfo/bd/cjb/africa/details.php?langue=an id=57275 http://www.flowersofindia.net/catalog/slides/Broom%20Creeper.html http://parisaramahiti.kar.nic.in/Medicinal_plants_new/med%20plants/p63.html Archived 2012-04-09 at the Wayback Machine .
http://eol.org/pages/2877918/overview Archived 2012-05-11 at the Wayback Machine .
പാതാളം, കൊച്ചി ഇംഗ്ലീഷ് വിലാസം https://ml.wikipedia.org/wiki/Pathalam
എറണാകുളം ജില്ലയിലെ കൊച്ചി നഗരത്തിനോട് ചേർന്ന് കിടക്കുന്ന ഒരു സ്ഥലമാണ് പാതാളം .
കൊച്ചിയിലെ പ്രധാനപ്പെട്ട വ്യാവസായിക കേന്ദ്രമായ ഏലൂരിനോട് തൊട്ടടുത്ത് കിടക്കുന്ന സ്ഥലമാണിത്.
പറവൂർ താലൂക്കിലാണ് ഈ സ്ഥലം സ്ഥിതി ചെയ്യുന്നത്.
പാതാളക്കരണ്ടി ഇംഗ്ലീഷ് വിലാസം https://ml.wikipedia.org/wiki/Grappling_hook പാതാളക്കരണ്ടി
അബദ്ധത്തിൽ കിണറ്റിൽ വീഴുന്ന തൊട്ടിയും മറ്റും പുറത്തെടുക്കാൻ വേണ്ടി ദക്ഷിണഭാരതത്തിൽ ഉപയോഗിക്കുന്ന ഒരു ഉപകരണമാണ് പാതാളക്കരണ്ടി (Grapnel hook).
ഏകദേശം നങ്കൂരത്തിന്റെ ആകൃതിയിൽ ഒരു കിലോ ഭാരത്തിൽ ഇരുമ്പുകൊണ്ട് നിർമ്മിച്ചതും നിരവധി കൊളുത്തുകളുള്ളതുമായ ഈ ഉപകരണം തുറന്നതും ആഴമേറിയതുമായ  കിണറുകളിൽ നിന്നും സാധനങ്ങൾ എടുക്കുന്നതിനാണ് ഉപയോഗിക്കുന്നത്.
പാതാളക്കരണ്ടി കയറിൽ കെട്ടി കിണറ്റിലിറക്കി, വീണ വസ്തുവിൽ കുടുക്കിയാണ് അത് പുറത്തേക്കെടുക്കുന്നത്.
കിണറുകളിൽനിന്നും തൊട്ടി ഉപയോഗിച്ച് വെള്ളം കോരിയെടുക്കുന്ന രീതിയുടെ പ്രചാരം കുറയുന്നതിനനുസരിച്ച് പാതാളക്കരണ്ടിയുടെ ലഭ്യതയും കുറഞ്ഞുവന്നിട്ടുണ്ട്.
മറ്റു പ്രയോഗങ്ങൾ
ഇന്റർനെറ്റിൽ  മറ്റു പ്രമുഖ സെർച്ച് എഞ്ചിനുകൾ ഉപയോഗിച്ച് യുണികോഡ് മലയാളം ഉപയോഗിച്ച് പ്രസിദ്ധീകരിക്കുന്ന വെബ് പേജുകളും ബ്ലോഗുകളും മാത്രമായി സ്വയമേവ തെരഞ്ഞുപിടിക്കുന്നതിനു് ഏകദേശം 2005-ൽ  രൂപകല്പന ചെയ്ത സംവിധാനം  "പാതാളക്കരണ്ടി" എന്നാണു് മലയാളി ഇന്റർനെറ്റ് ഉപയോക്താക്കൾക്കിടയിൽ അറിയപ്പെട്ടിരുന്നത്.
പാതാളരാവണൻ ഈ ലേഖനം ഒരു അനാഥലേഖനമാണ് .
രാമായണത്തിലെ ഒരു കഥാപാത്രമാണ്‌ പാതാളരാവണൻ .
രാക്ഷസവർഗ്ഗത്തിലെ ഒരു നേതാവ്.
ലങ്കാധിപനായ രാവണനും പാതാളരാവണനും രണ്ടുപേരാണ്.
പാതാളരാവണൻ മാല്യവാന്റെ സഹോദരപുത്രനാണ്.
രാക്ഷസവംശ വിനാശകനായ വിഷ്ണുവിനെ ഭയന്ന് ഒരു സംഘം രാക്ഷസന്മാർ പാതാളത്തിലേക്ക് ഓടി പോയി.
അവരുടെ നേതാവ് ഈ രാവണനായിരുന്നു.
പാതാളത്തിൽ ചെന്ന ശേഷം ഈ രാവണൻ പാതാള രാക്ഷസന്മാരുടെ ചക്രവർത്തിയായിതീർന്നു.
(അങ്ങനെയാണ് പാതാളരാവണൻ എന്ന പേർ ലഭിച്ചത്)
കമ്പരാമായണത്തിൽ പാതാളരാവണന്റെ കഥ വിവരിക്കുന്നുണ്ട്.
പാതാള രാവണനും ലങ്കാധിപൻ രാവണനും തമ്മിൽ പരസ്പരസഹായത്തിനായി സഖ്യം ചെയ്തിരുന്നു.
പാതാളരാവണൻ  അതികഠിനതപസ്സ് ചെയ്ത് ബ്രഹ്മാവിൽ നിന്ന് 3 വരങ്ങൾ നേടി.
അതിൻപ്രകാരം മൂന്നുലോകങ്ങളിലും ഒരു വാഹനത്തിന്റെയും സഹായമില്ലാതെ യഥേഷ്ടം സഞ്ചരിക്കാന് കഴിയുമായിരുന്നു.
സകല മായാവിദ്യകളും വരം കൊണ്ട് സായത്തമാക്കി.
സ്വന്തം കൈവശമുള്ള ഭീമാകാരമായ ഇന്ദ്രനീലരത്നം പിളർന്നല്ലാതെ തനിക്ക് മരണം സംഭവിക്കില്ല എന്നും വരം ലഭിച്ചിട്ടുള്ളതിനാൽ പാതാള രാവണൻ അഹങ്കാരിയായി തീർന്നു.
രാമരാവണയുദ്ധത്തിൽ ശ്രീരാമനിൽ നിന്ന് അടിക്കടി പരാജയങ്ങളേറ്റുവാങ്ങിക്കൊണ്ടിരുന്ന രാവണൻ പാതാളരാവണനെ ഒരു ദൂതനെയയച്ച് വിളിച്ചുവരുത്തി.
സൈന്യങ്ങൾ മിക്കവാറും നശിച്ചിരുന്ന അവസ്ഥയിൽ വീണ്ടും യുദ്ധം ചെയ്യുന്നത് മണ്ടത്തരമാണെന്ന് അഭിപ്രായപ്പെട്ട പാതാളരാവണൻ, ഒരു മായാവിദ്യ നടത്തി രാമലക്ഷ്മണന്മാരെ വധിക്കാമെന്ന് തീരുമാനിച്ചു.
പാതാളരാവണൻ പാതാളത്തിൽ മടങ്ങി ചെന്ന് മുകളിലേക്ക് ഒരു തുരങ്കം ഉണ്ടാക്കി ഹനുമാന്റെ വാൽകോട്ടയ്ക്കകത്ത് കൃത്യം ശ്രീരാമലക്ഷ്മണന്മാർ കിടക്കുന്നയടുത്തെത്തി.
ഒരു മയക്കുമരുന്ന് മണപ്പിച്ച് അവരെ മയക്കിയെടുത്ത് തോളിലേറ്റി പാതാളത്തിലേക്ക് കൊണ്ടുപോയി അവിടുത്തെ മഹാകാളി ക്ഷേത്രത്തിന്റെ അങ്കണത്തിൽ കിടത്തി.
പ്രഭാതത്തിനുമുൻപ് ശ്രീരാമലക്ഷ്മണന്മാരെ മഹാകാളിക്ക് ബലിയർപ്പിക്കാനായിരുന്നു രാക്ഷസന്മാരുടെ ലക്ഷ്യം.
ഹനുമാൻ അർദ്ധരാത്രി കഴിഞ്ഞ് തന്റെ വാലുകൊണ്ട് കെട്ടിയുണ്ടാക്കിയ കോട്ടയ്ക്കകം പരിശോധിച്ചപ്പോൾ ഉറങ്ങിക്കിടന്ന ശ്രീരാമലക്ഷ്മണന്മാരെ കണ്ടില്ല.
വിവരമറിഞ്ഞ് അവിടെയെത്തിയ വിഭീഷണന് സംഗതി മനസ്സിലായി.
വിഭീഷണൻ , സുഗ്രീവൻ , അംഗദൻ , ജാംബവാൻ എന്നിവരെയും സൈന്യത്തെയും കൂട്ടിക്കൊണ്ട് അതിവേഗത്തിൽ മഹാകാളി ക്ഷേത്രത്തിൽ ചെന്നു.
അവിടെ നരബലിക്കുള്ള ചിട്ടവട്ടങ്ങൾ ആരംഭിച്ചു കഴിഞ്ഞിരുന്നു.
വിഭീഷണന്റെ ഉപദേശപ്രകാരം ഹനുമാൻ അന്തഃപുര കല്ലറയിൽ സൂക്ഷിച്ചിരുന്ന ഇന്ദ്രനീലരത്നം സൂത്രത്തിൽ തട്ടിയെടുത്തുകൊണ്ട് വന്ന് അത് വായയ്ക്കകത്താക്കി.
ഹനുമാനെ കൊല്ലാനടുത്ത പാതാളരാവണനെ നിസ്സാരഭാവത്തിൽ ഹനുമാൻ എതിർത്തു.
അവസാനം വായിൽ കിടന്ന രത്നം കടിച്ച് തുപ്പിയതും ആ മായാ രാക്ഷസൻ മരിച്ചു.
ഇതുകൂടികാണുക പാതാളം
പാതിരകാളി അമ്മൻ ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Pathirakali_Amman_Temple
ശ്രീലങ്കയിലെ കിഴക്കൻ പ്രവിശ്യയിലെ ട്രിങ്കോമാലിയിൽ സ്ഥിതിചെയ്യുന്ന ഒരു ക്ഷേത്രമാണ് പാതിരകാളി അമ്മൻ ക്ഷേത്രം (തമിഴ്: பத்திரகாளி அம்பாள் கோயில்).
കാളി അമ്മന്റെ രൂപമായ ഭദ്രകാളി ദേവിക്ക് സമർപ്പിച്ചിരിക്കുന്ന ഒരു ഹിന്ദു ക്ഷേത്രമാണിത്.
പാതിരകാളി അമ്പാൽ കോവിൽ എന്നു ഈ ക്ഷേത്രം അറിയപ്പെടുന്നു.
ഈ ക്ഷേത്രം ട്രിങ്കോമാലി ഹിന്ദു കോളേജിന് സമീപമാണ് സ്ഥിതി ചെയ്യുന്നത്.
Statue at the temple of a guardian with a very similar appearance to Kali
രാജേന്ദ്ര ചോളൻ ഒന്നാമൻ തന്റെ ഭരണകാലത്ത് ഈ ക്ഷേത്രം ഗണ്യമായി വിപുലീകരിച്ചു.
ഇത് വിശദമായി പ്രതിപാദിക്കുന്ന ഒരു ലിഖിതം ക്ഷേത്രപരിസരത്ത് സ്ഥിതിചെയ്യുന്നു.
1660-കളിൽ വിൽബർ സ്മിത്ത് രചിച്ച ബേർഡ്സ് ഓഫ് പ്രെ (1997) എന്ന പുസ്തകത്തിൽ ഈ ക്ഷേത്രത്തെപ്പറ്റി പരാമർശിച്ചിട്ടുണ്ട്.
പാതിരാ വൻ‌കര
കെ. രഘുനാഥൻ എഴുതിയ നോവലാണ് പാതിരാ വൻ‌കര .
ഈ കൃതിക്ക് 2007-ലെ കേരള സാഹിത്യ അക്കാദമി പുരസ്കാരം ലഭിച്ചിട്ടുണ്ട് .
പാതിരപ്പള്ളി ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2015 മേയ് മുതൽ തുടരുന്നു.
ആലപ്പുഴ ജില്ലയിലെ അമ്പലപ്പുഴ താലൂക്കിലെ ഒരു വില്ലേജ് ആണ് പാതിരപ്പള്ളി .
ആലപ്പുഴ നഗരത്തിന് അഞ്ച് കിലോമീറ്റർ വടക്കായി സ്ഥിതി ചെയ്യുന്നു .
കിഴക്ക് എൻ.എച്ച് 47 ഉം പടിഞ്ഞാറ് അറബിക്കടലും തെക്ക് തുമ്പോളിയും വടക്ക് റാണി ജംഗ്ഷൻ ഉദയ റോഡും ആണ് അതിർത്തികൾ.
ഉദയാ studio സ്ഥിതി ചെയ്യുന്നത് ഇവിടെയാണ്.
പാതിരാപ്പൂക്കൾ (കവിത)
സുഗതകുമാരി രചിച്ച കവിതാ ഗ്രന്ധമായ പാതിരാപ്പൂക്കൾ എന്ന കൃതിക്കാണ് 1968-ൽ കവിതാസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചത്.
മറിയാമ്മ (നാടകം) ഇംഗ്ലീഷ് വിലാസം https://ml.wikipedia.org/wiki/Mariyamma_nadakam ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
മലയാളത്തിലെ ആദ്യത്തെ സോദ്ദേശ്യ സാമൂഹ്യ നാടകമാണ് മറിയാമ്മ നാടകം .
1897 ൽ പോളച്ചിറയ്ക്കൽ കൊച്ചീപ്പൻ തരകനെഴുതിയ ഈ നാടകം 1903 ൽ പബ്ലിഷ് ചെയ്യപ്പെട്ടു.
കണ്ടത്തിൽ വർഗീസ് മാപ്പിളയാണ് ഈ നാടകം സംവിധാനം ചെയ്ത് തന്റെ മനോരമനാടകകമ്പനിയിലൂടെ  പല വേദികളിലും അവതരിപ്പിച്ചത്.
ഈ നാടകം സമർപ്പിച്ചിരിക്കുന്നതു വർഗീസ് മാപ്പിളയ്ക്കാണ് .
രചനാകാലം
ഈ നാടകത്തിന്റെ രചനാകാലം 1878ൽ ആണെന്നാണ് പല ചരിത്രങ്ങളിലും കാണൂന്നത്.
എന്നാൽ 1922ലെ മൂന്നാം പതിപ്പിൽ കൊച്ചീപ്പൻ തരകൻ എഴുതിയ മുഖവുരയിലെ "25 കൊല്ലം മുമ്പെഴുതിയത്" എന്ന പരാമർശം, 1903ലെ ഒന്നാം പതിപ്പിന്റെതാണെന്നു തെറ്റിദ്ധരിച്ച് കൃതി എഴുതിയത് അതിനു 25 കൊല്ലം മുമ്പ് (1878) എന്ന തെറ്റിദ്ധാരണയാണ് ഈ വിലയിരുത്തലിനു കാരണം.
1878ൽ കൊച്ചീപ്പൻ തരകന് (1861-1940) 17 വയസ്സ് മാത്രമെ പ്രായം ഉള്ളൂ.
1895 മുതൽ 1914 വരെ നടന്ന ഷൊർണൂർ- കൊച്ചിഹാർബർ റയില്പാത പണിയെകുറിച്ച് നാടകത്തിൽ കാണുന്ന പരാമർശവും ഈ നിഗമനം തെറ്റാണെന്ന് തെളിയിക്കുന്നു.
സാമൂഹിക പരിഷ്കരണലക്ഷ്യത്തോടെ രചിച്ച ഈ നാടകം മധ്യതിരുവിതാംകൂറിലെ ക്രിസ്ത്യാനികൾക്കിടയിൽ നിലനിന്നിരുന്ന അനാചാരങ്ങളെയും അജ്ഞതയെയും രൂക്ഷമായി ആക്രമിച്ചു.
ഒരു കുടുംബത്തിലെ ആഭ്യന്തരകലഹമായിരുന്നു പ്രമേയം.
വസൂരിരോഗികൾക്കു മേൽ നടത്തിയിരുന്ന മനുഷ്യത്വരഹിതമായ ചികിൽസാരീതികളെയും നാടകം രൂക്ഷമായ ഭാഷയിൽ വിമർശിക്കുന്നു.
നെടുങ്കുന്നത്തെ ചെമ്പകശേരി തറവാട്ടിലെ നവ ദമ്പതികളാണ് ഒസോപ്പച്ചനും മറിയാമ്മയും.
പഠനാർഥം തിരുവനന്തപുരത്തേക്കു ഔസേപ്പച്ചൻ പോയതോടെ ഭർതൃവീട്ടിൽ മറിയാമ്മ ഒറ്റപ്പെട്ടു.
മറിയാമ്മയ്ക്ക് ഇംഗ്ലിഷ് അറിയാമെന്നത് അവളെ ദുരിതപർവ്വത്തിലെത്തിച്ചു.
ഒട്ടേറെ പീഡനങ്ങൾ മറിയാമ്മയ്ക്ക്സഹിക്കേണ്ടി വരുന്നു.
മറിയാമ്മയ്ക്കു വസൂരിരോഗം പിടിപെട്ടതോടെ ഔസേപ്പച്ചന്റെ ബന്ധുക്കൾ അവളെ ഉപേക്ഷിക്കുന്നു.
വസൂരിചികിൽസകരായി എത്തുന്ന ദുഷ്ടമാന്ത്രികർ മദ്യലഹരിയിൽ മറിയാമ്മയെ കൊല്ലാൻ തീരുമാനിക്കുന്നു.
പെട്ടിയിലടച്ച് കുഴിച്ചുമൂടുന്ന മറിയാമ്മയെ അവളുടെ സഹോദരൻ സ്റ്റീഫൻ നാടകീയമായി രക്ഷിക്കുന്നു.
മരണത്തെ തോൽപ്പിച്ചെത്തുന്ന മറിയാമ്മ അമ്മായിയമ്മ ഉൾപ്പെടെയുള്ളവരോടു ക്ഷമിച്ച് അവരോടു സ്നേഹപൂർണമായി പെരുമാറുന്നതോടെ അവർ മറിയാമ്മയോടു മാപ്പിരക്കുന്നു.
നാടകചരിത്രങ്ങളിൽ ഒരുപാട് ഈ ആദ്യ നാടകത്തെക്കുറിച്ച്  പരാമർശങ്ങൾ ഉണ്ടെങ്കിലും മറിയാമ്മ നാടകം ചരിത്രപരമായ ഒരു വിലയിരുത്തൽ എന്ന ലേഖനം മറിയാമ്മ നാടകത്തെക്കുറിച്ച്  ആധികാരികവിവരങ്ങൾ തരുന്നു.
2015 ൽ ബ്രിട്ടനിലെ ലിങ്കൺ സർവകലാശാലയിലെ അധ്യാപകനായ ഡോ. ശ്രീനാഥ് നായർ അരങ്ങത്തെത്തിച്ചിരുന്നു.
അവലംബം ↑ മനോരമ പബ്ലിക്കേഷൻസ് ↑ {{ cite web }} :  CS1 maint: bot: original URL status unknown ( link ) ↑ മറിയാമ്മ നാടകം രചനാകാലവും അനുബന്ധ ചിന്തകളൂം, ജോൺസൺ ചെമ്മനം, സാഹിത്യലോകം 1992 മെയ് ജൂൺ ലക്കം.
വോള്യം 17 ലക്കം 3 ↑ ജോൺസൺ ചെമ്മനം, സാഹിത്യലോകം, ജൂലൈ ആഗസ്റ്റ് വോള്യം 18 ലക്കം 4.
മറിയാല ദേശീയോദ്യാനം
മറിയാല ദേശീയോദ്യാനം എന്നത് ആസ്ത്രേലിയയിലെ സൗത്ത് വെസ്റ്റ് ക്യൂൻസ്ലാന്റിൽ സ്ഥിതിചെയ്യുന്ന ദേശീയോദ്യാനമാണ് .
ബ്രിസ്ബേനിൽ നിന്നും പടിഞ്ഞാറായി 810 കിലോമീറ്റർ അകലെയാണ് ഈ ദേശീയൊദ്യാനത്തിന്റെ സ്ഥാനം.
മുൾഗാ ലാന്റ്സ് ജൈവമേഖലയ്ക്കും ഷയർ ഓഫ് ക്വിൽപ്പി പ്രാദേശികഭരണമേഖലയിലയ്ക്കുമിടയിലായാണ്.
ബുല്ലൂ, പാറോ, വറേഗോ എന്നീ നദികളുടെ ജലസംഭരണമേഖലകൾ ദേശീയോദ്യാനത്തിനുള്ളിലുണ്ട്.
ഈ ദേശീയോദ്യാനം 269.2 ചതുരശ്രകിലോമീറ്റർ പ്രദേശത്തായി വ്യാപിച്ചുകിടക്കുന്നു.
മറിയേലൂയിസ് ഫ്ലെഇബർ ഇംഗ്ലീഷ് വിലാസം https://ml.wikipedia.org/wiki/Marieluise_Flei%C3%9Fer Marieluise Fleißer, Statue by Elisabeth Wagner
ഒരു ജർമ്മൻ സാഹിത്യകാരനും നാടകകൃത്തുമായിരുന്നു മറിയേലൂയിസ് ഫ്ലെഇബർ (ജനനം: 23 നവംബർ 1901, Ingolstadt - 2 ഫെബ്രുവരി 1974, Ingolstadt).
പയനിയർസ്  ഇൻ ഇൻറർനെറ്റഡ് (1924), പർഗേറ്ററി ഇൻ ഇൻഗോൽസ്റ്റാഡ്റ്റ് (1928) എന്നീ വിഭാഗങ്ങളിൽ രണ്ട് നാടകങ്ങളാണ് ഫ്ലെയിസറിന്റെ ഏറ്റവും പ്രശസ്തമായ കൃതികൾ.
നാടകത്തിൽ ബാവാറിയയിൽ നിന്നുള്ള താഴ്ന്ന-ക്ലാസ് പ്രതീകങ്ങളിൽ പുരുഷനും സ്ത്രീക്കും ഇടയിൽ ഉള്ള അധിക്ഷേപിക്കുന്ന, ചിലപ്പോൾ അക്രമാസക്തമായ ബന്ധങ്ങളെ പ്രതിപാദിക്കുന്നു.
സാഹിത്യ പണ്ഡിതന്മാരിൽ, നാടകങ്ങളെ "നിർണ്ണായകമായ വോൾക്സ്സ്റ്റുക്," എന്ന വാക്കിനെ പ്രധാനമായും "വോൾക്സ്സ്റ്റെക്ക്" (അക്ഷരാർത്ഥത്തിൽ ജനങ്ങളുടെ നാടകം, "നാസികളുടെ നാടകങ്ങൾ") എന്നിവയുടെ കൺവെൻഷനോട് വിമർശിക്കുകയും ചെയ്യുന്നു.
ഒറിജിനൽ "വോൾക്സ്സ്റ്റുക്ക്" പോലെ ഫ്ലെയിസറിന്റെ നാടകങ്ങൾ (ബവേറിയൻ) പ്രാദേശികഭാഷയായും, താഴ്ന്ന-ക്ലാസ് പ്രതീകങ്ങളായും, ദൈനംദിന ആശയങ്ങളും, ബന്ധങ്ങളും കൈകാര്യം ചെയ്യുന്നവയാണ്.
എന്നാൽ, യഥാർത്ഥത്തിൽ നിന്ന് വ്യത്യസ്തമായി, ഫ്ലെഇബർ സ്ത്രീക്കും പുരുഷനും തമ്മിലുള്ള അസന്തുലിതമായ ശക്തിബന്ധം വെളിപ്പെടുത്തുന്നു.
ഗ്രന്ഥസൂചിക Susan L. Cocalis, "The Politics of Brutality: Toward a Definition of the Critical Volksstück," Modern Drama 24 (3), 1981: 292-313.
Donna L. Hoffmeister, The Theater of Confinement: Language and Survival in the Milieu Plays of Marieluise Fleisser and Franz Xaver Kroetz , Camden House: Columbia (SC), 1983.
Gérard Thiériot, "Marieluise Fleisser (1901–1974) et le théâtre populaire critique en Allemagne", Berne et al., Editions Peter Lang, Collection Contacts , Theatrica 19, 1999 ബാഹ്യ ലിങ്കുകൾ Marieluise Fleißer at Fembio.org
മറീന പിക്കോല ഇംഗ്ലീഷ് വിലാസം https://ml.wikipedia.org/wiki/Marina_Piccola Marina Piccola
മറീന പിക്കോല (Marina Piccola) ("little harbor"; also Marina di Mulo) തെക്കുകിഴക്ക് ഫരാഗ്ലിയോണി കടലിനരികിലും, കാപ്രി ദ്വീപിന്റെ തെക്കുഭാഗത്തായി സ്ഥിതി ചെയ്യുന്നു.
സാൻ ഗിക്കോമോയുടെ ചാർട്ടർഹൗസും അഗസ്റ്റസ് ഏരിയയിലെ ഗാർഡനുകളും മറീന പിക്ക്കോലയുമായി ബന്ധിപ്പിക്കുന്ന ചരിത്രപ്രാധാന്യമുള്ള ഹെയർപിൻ വളവുകളുള്ള പാകിയ നടപ്പാതയാണ് വിയാ ക്രുപ്പ് .
മരിന ഗ്രാൻഡിനു മുൻപും' അഗസ്റ്റസ് , തിബെറിയസ് എന്നിവർ മറീന പിക്കോല ഉപയോഗിച്ചിരുന്നു.
ഇതും കാണുക ടൈറീനിയൻ കടൽ അവലംബം Marina Piccola (Capri) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മറിയാമ ഖാൻ ഇംഗ്ലീഷ് വിലാസം https://ml.wikipedia.org/wiki/Mariama_Khan
ഒരു ഗാംബിയൻ ചലച്ചിത്ര നിർമ്മാതാവും കവയിത്രിയും സാംസ്കാരിക പ്രവർത്തകയും പണ്ഡിതയുമാണ് മറിയാമ ഖാൻ (ജനനം: 1977).
ന്യൂയോർക്കിലെ ലേമാൻ കോളേജിൽ ആഫ്രിക്കൻ ചരിത്രവും നാഗരികതയും പഠിപ്പിക്കുന്നു.
ഒരു സെനഗലീസ് പിതാവിന്റെയും ഗാംബിയൻ അമ്മയുടെയും മകളായി 1977 ലാണ് മരിയാമ ഖാൻ ജനിച്ചത്.
ഗാംബിയയിലെ കോംബോ സെൻട്രൽ ജില്ലയിലെ ബ്രിക്കാമ ന്യൂ ടൗണിലാണ് അവർ വളർന്നത്.
ബ്രാൻഡീസ് യൂണിവേഴ്സിറ്റിയിലെ ഹെൻറി ഫെൽറ്റിന്റെ വിദ്യാർത്ഥിയായിരിക്കെയാണ് ഖാൻ ഹ്രസ്വ ഡോക്യുമെന്ററി ചിത്രങ്ങൾ നിർമ്മിക്കാൻ തുടങ്ങിയത്.
2008-9 കാലഘട്ടത്തിൽ അവർ നിരവധി ഡോക്യുമെന്ററികൾ നിർമ്മിച്ചു.
സുതുര ഒരു UNFPA അവാർഡ് നേടി ദി ജേർണി അപ്പ് ദ ഹിൽ 2016-ലെ സിനികാംബിയ ഇന്റർനാഷണൽ ഫിലിം ഫെസ്റ്റിവലിൽ പ്രദർശിപ്പിച്ചു.
ഗാംബിയയിൽ, ഖാൻ പ്രസിഡന്റിന്റെ ഓഫീസിലെ പോളിസി അനാലിസിസ് യൂണിറ്റിന്റെ ഡെപ്യൂട്ടി ഡയറക്ടറായി പ്രവർത്തിച്ചു.
പ്രസിഡന്റ് യഹ്യ ജമ്മെ 2010-ൽ ഗാംബിയയുടെ സിവിൽ സർവീസിന്റെ സെക്രട്ടറി ജനറലിനെ നിയമിച്ചു.
എന്നാൽ നിയമനം ഏതാനും മാസങ്ങൾ മാത്രമേ നീണ്ടുനിന്നുള്ളൂ.
തുടർന്ന് അവർ പേഴ്‌സണൽ മാനേജ്‌മെന്റ് ഓഫീസിൽ സ്ഥിരം സെക്രട്ടറിയായി നിയമിക്കപ്പെട്ടു.
2018-ൽ, ഫറാബ ബന്തയിലെ മലിനീകരണ വിരുദ്ധ റാലിയിൽ മൂന്ന് യുവ പ്രതിഷേധക്കാരുടെ മരണത്തെത്തുടർന്ന് കൊലപാതകക്കുറ്റം ചുമത്തപ്പെട്ട അഞ്ച് പോലീസ് ഉദ്യോഗസ്ഥരിൽ ഒരാളായ മൂസ ബാറ്റിയെ പ്രതിരോധിച്ച് അവർ പ്രസിഡന്റ് അദാമ ബാരോയ്ക്ക് ഒരു പൊതു കത്ത് എഴുതി.
പുസ്തകങ്ങൾ Futa Toro: poetry , 2003 (with Bamba Khan) Juffureh : kissing you with hurting lips : poetry , 2004 (With Bamba Khan) Proverbs of the SeneGambia അവലംബം പുറംകണ്ണികൾ Faculty web page at Lehman College Archived 2023-05-01 at the Wayback Machine .
മറിയാമ്മ ജോൺ (നാടൻപാട്ടുകാരി)
കേരളത്തിലെ അറിയപ്പെടുന്ന ഒരു ദളിത്‌ നാടൻപാട്ടുകാരിയും മുടിയാട്ട കലാകാരിയുമായിരുന്നു മറിയാമ്മച്ചേടത്തി എന്നറിയപ്പെടുന്ന മറിയാമ്മ ജോൺ .
മറിയാമ്മ നാടൻപാട്ടുകൾ മനഃപാഠമാക്കുകയും ഒട്ടേറെ പാട്ടുകൾക്ക്‌ രൂപംനൽകുകയും ചെയ്‌തിട്ടുണ്ട്‌.
സ്‌കൂൾ വിദ്യാഭ്യാസമില്ലാത്ത ഇവർ ചങ്ങനാശ്ശേരി എസ്‌.
ബി.കോളേജിൽ തൂപ്പുകാരിയായിരിക്കെ അവിടെ എം.എ.വിദ്യാർത്ഥികൾക്ക്‌ ചെങ്ങന്നൂരാദി പാട്ടുകളെക്കുറിച്ച്‌ ക്ലാസെടുത്ത്‌ ശ്രദ്ധനേടിയിരുന്നു.
ആയിരക്കണക്കിന് നാടൻ പാട്ടിന്റെ ശേഖരം കൂടിയായിരുന്നു.
ആഗസ്റ്റ് 31 2008ൽ മറിയാമച്ചേടത്തി അന്തരിച്ചു.
ഒട്ടേറെ കോളേജുകളിലും സ്‌കൂളുകളിലും പഠനവേദികളിലും നാടൻ പാട്ടുകളെക്കുറിച്ച്‌ മറിയാമ്മച്ചേടത്തി അദ്ധ്യാപനം നടത്തിയിട്ടുണ്ട്.
ഏതാനും നാടൻപാട്ടുകൾ 'മാണിക്കം പെണ്ണ്‌' എന്ന പേരിൽ പുസ്‌തകമായി പ്രസിദ്ധീകരിച്ചിട്ടുണ്ട്‌.
ജയരാജിന്റെ 'കരുണം' എന്ന സിനിമയിൽ പാടി.
വിദേശ മാധ്യമങ്ങളും മറിയാമ്മച്ചേടത്തിയെ കുറിച്ച് വാർത്തകൾ നൽകിയിരുന്നു.
നൂറ് കണക്കിന് നാടൻ പാട്ടുകൾ ഇവർക്ക് മനഃപാഠമായിരുന്നു.
മുടിയാട്ട കലാകാരി എന്നനിലയിലും ശ്രദ്ധേയയായിരുന്നു.
മറിയാമ്മ ചേടത്തി ജനിച്ചതെന്നാണെന്ന് തിരിച്ചറിയാൻ കഴിഞ്ഞിട്ടില്ല.
മറിയാമ്മ ചേടത്തിയുടെ ഭാഷയിൽ പറഞ്ഞാൽ എൽഎൽഎൽഎൽ
കൊല്ലവർഷം ആയിരത്തി “തൊണ്ണൂറ്റൊമ്പതിലെ വെള്ളപ്പൊക്കത്തിന് നാലരവയസായിരുന്നു”.
അതനുസരിച്ചുനോക്കുമ്പോൾ 1919ലോ 20ലോ ആണ് അവർ ജനിച്ചത്.
മറിയാമച്ചേടത്തിയുടെ യഥാർത്ഥ പേര് 'കോത'യെന്നായിരുന്നു.
ജാതിശ്രേണിയിലെ ഏറ്റവും താഴത്തട്ടിൽ ഉൾപ്പെടുന്ന പറയ/സാമ്പവ ജാതിയിലാണ് കോത ജനിച്ചത്.
വിദ്യാഭ്യാസം നൽകാനും കോതയുടെ രക്ഷാകർത്താക്കൾക്ക് കഴിഞ്ഞിരുന്നില്ല.
അച്ഛന്റെ പേര് കുഞ്ഞപ്പൻ അമ്മയുടെ പേര് ചിന്നമ്മ.
കോതയുടെ പൂർവ്വികരെ അഴകടത്തു മഠത്തിൽ നിന്നും ഒരു കൈമൾ അടിമകളായി വിലയ്ക്ക് വാങ്ങിയതാണ്. 'വെള്ളിയൻ, തേയിയൻ, കവരൻ, ചെറുനാടൻ, എന്നീ ഇല്ലങ്ങളിൽപ്പെട്ടവരാണ് സാമ്പവർ.'
അവരെ ജന്മികൾ കൈമാറ്റം ചെയ്യുമ്പോൾ ഇല്ലപ്പേര് മറക്കരുത് എന്ന് വ്യക്തമാക്കാറുണ്ട്.
അമ്മവഴിക്കാണ് ഇല്ലത്തിന്റെ തുടർച്ച.
ചെങ്ങളത്ത് ചെറുനാടൻ ഇല്ലത്തിൽ പെട്ടതാണ് കോത.
പതിനഞ്ചാം വയസ്സിൽ ജോൺ എന്നയാളെ വിവാഹം കഴിച്ചതോടെ കോത ക്രിസ്തുമതത്തിലേയ്ക്ക് പരിവർത്തനം ചെയ്യുകയും മറിയാമ്മ ജോൺ എന്ന പേര് സ്വീകരിക്കുകയും ചെയ്തു.
മുതിർന്നപ്പോൾ ഉപജീവനത്തിനായി പലേജോലികളും ചെയ്തിരുന്നു.
അങ്ങനെയാണ് കോട്ടയത്തിനടുത്തെ ചങ്ങനാശ്ശേരിയിലെ സെന്റ് ബെച്മാൻസ് കോളേജിൽ (എസ്.ബി കോളേജ്) തൂപ്പുകാരിയായി ജോലി ലഭിക്കുന്നത്.
ഒരു സാക്ഷരതാ കാമ്പയിന്റെ ഭഗമായാണ് മറിയാമച്ചേടത്തിയിലെ കലാകാരിയെ കോളേജിലെ മറ്റൊരദ്ധ്യാപകനായിരുന്ന പ്രൊഫ. സെബ്സ്റ്റ്യൻ വട്ടമറ്റം കണ്ടെത്തുന്നത്.
തുടർന്ന് എസ്.ബി. കോളേജിലെ മലയാളം വിഭഗത്തിൽ ഫോക്‌ലോർ കൺസൾട്ടന്റ് ആയി നിയമിക്കപ്പെടുകയായിരുന്നു.
നാടൻ കലാകാരി എന്ന നിലയിൽ
മറിയാമ ജോൺ എല്ലാവരാലും മറിയാമ്മച്ചേടത്തി എന്ന് ആദരവോടെ വിളിക്കപ്പെട്ടിരുന്നു.
പറയസമുദായത്തിലെ നിരക്ഷരയായ ഒരാളായിരുന്നെങ്കിലും ആയിരക്കണക്കിന് പാട്ടുകളാണ് അവരുടെ ഓർമ്മകളിലുണ്ടായിരുന്നത്. 'പഴങ്കാലപ്പെരുമകളിലെ മാണിക്ക്യംപെണ്ണിന്റെയും മാങ്കൊമ്പിലാതിയുടെയും പാണ്ടിമേലച്ചന്റെയും പാണ്ടിച്ചിരുതയുടെയും ചെങ്ങന്നൂരാതിയുടെയും ചെങ്ങന്നൂമാണിയുടെയും മറ്റും കഥകൾ.'
തന്റെ ഗാനങ്ങൾ പഴമക്കാരിൽ നിന്നും തന്റെ പൂർവ്വികരിൽ നിന്നും വാമൊഴിയായി കിട്ടിയതാണെന്ന് മറിയാമച്ചേടത്തി സാക്ഷ്യപ്പെടുത്തുന്നു.
ചൊല്ലിയാട്ടക്കളരിയിൽ മറിയാമ്മച്ചേടത്തി പറഞ്ഞതിങ്ങനെ;
ഇത് ആദിമൊതലേ വെട്ടി നടന്നൊരു പിതാക്കമ്മാരുടെ കതയാണ്.
ഇതെഴുതീട്ടില്ല.
കേട്ടുപടിത്തം.
മാതാക്കമ്മാര് കണ്ടെത്തിക്കെടന്ന് കുത്തിമറിഞ്ഞുപാടി.
ചക്രത്തിന്റെ മോളിലിരുന്നുപാടി.
വള്ളത്തേ കുത്തിക്കറക്കുമ്പം പാടി.
ഇങ്ങനെയൊക്കെ കിട്ടിയ പാട്ടാ ഞങ്ങക്ക്.
പറയസമുദായത്തിലെ ആചാരകലകളായിരുന്ന മൂടിയാട്ടത്തിന്റെയും കോലം തുള്ളലിന്റെയും അവസാനകണ്ണികളിലൊരാളായിരുന്നു മറിയാമ്മച്ചേടത്തി.
മറിയാമ്മച്ചേടത്തിയുടെ അമ്മ മൂന്ന് ചങ്ങഴി കമഴ്ത്തിയിട്ട് മുടിയാട്ടം നടത്തുമായിരുന്നു.
അച്ഛന്റെയും അമ്മയുടെയും മടിയിലിരുന്ന് കുട്ടിക്കാലത്ത് പഠിച്ചതാണ് ഈ കലാരൂപങ്ങൾ.
മറിയാമ്മച്ചേടത്തിയുടെ ഓർമ്മകളിൽ നിന്നും ശേഖരിച്ച നാടൻപാട്ടുകൾ സാഹിത്യപ്രസാധക സംഘം ഒരു പുസ്തകമായി പ്രസിദ്ധീകരിച്ചിട്ടുണ്ട്.
മറിയാമ്മച്ചേടത്തിയുടെ മാണിക്കം പെണ്ണ് എന്ന പ്രസ്തുത ഗ്രന്ഥം എഡിറ്റ് ചെയ്തത് പ്രൊഫ. സെബാസ്റ്റ്യൻ വെട്ടമറ്റം തന്നെയാണ്.
ദളിത് ആക്ടിവിസ്റ്റ്‌
കേരളത്തിലെ ദളിത് കവയിത്രികളിൽ പ്രഥമസ്ഥാനീയത മറിയാമ്മ ചേടത്തി നേടിയിട്ടുണ്ട്.
നിലവിലെ ജാതി വ്യവസ്ഥതിക്കെതിരായ ശക്തമായ പ്രഹരങ്ങളായിരുന്നു മറിയാമ്മ ചേടത്തി ഓർമ്മയിൽ സൂക്ഷിച്ച എല്ലാ പാട്ടുകളും എന്ന് ഇപ്പോൾ നിരീക്ഷിക്കപ്പെടുന്നുണ്ട്.
“മറിയാമ്മ ചേടത്തി ഓർമ്മകളിൽ നിന്ന് വീണ്ടെടുത്ത വാമൊഴിക്കവിതയാണ് ‘എന്ത് ശുത്തി ഏത് ശുത്തി’ എന്നത്. ഭാരതീയ വർണ്ണ-ജാതി സങ്കൽപ്പത്തിന്റെ മുഖത്തടിക്കുകയാണ് ഈ കവിത. അടിസ്ഥാന ജനതയുടെ പ്രതിരോധങ്ങളുടെ ചരിത്രസന്ധികൂടിയാണ് ഈ കവിത” എന്ന് കവിയും ചിന്തകനുമായ ഡോ. എം.ബി മനോജ് പറയുന്നു.
സവർണ്ണജാതി സങ്കൽപ്പങ്ങളിലെ വീര നായകരെ പാടിപ്പുകഴ്ത്തുകയും ജാതീയതയെ സ്ഥാപനവൽക്കരിക്കുകയും ചെയ്ത ഇടത്തു നിന്നാണ് മറിയാമ്മച്ചേടത്തി കീഴാള/ദളിത് വീരനായകരെ ഓർത്തെടുക്കുന്നത്.
‘മാണിക്കംപെണ്ണ്’, ‘ചെങ്ങന്നൂരാതി’, ‘ചെങ്ങനൂമാണി’, ‘പാണ്ടിച്ചിരുത’ എന്നിങ്ങനെ ജാതിശ്രേണിയിലെ താഴറ്റത്തെ മനുഷ്യരുടെ പോരാട്ടങ്ങളുടെ പാട്ടുകളായിരുന്നു മറിയാമ്മച്ചേടത്തിയുടെ എല്ലാ പാട്ടുകളും.
ദളിത് ജീവിതങ്ങളെ അനാവരണം ചെയ്യുന്നതാണ് ഈ ഗാനങ്ങൾ.
അതിന്റഎ തനത് ശൈലിയിൽ തന്നെ മറിയാമ്മച്ചേടത്തി അവതരിപ്പിക്കുകയും ചെയ്തിരുന്നു.
കുറിയാത്തങ്കരി തലേനാരി കേളച്ചങ്ങലം എന്നിവ ഇതിനുദാഹരണം.
അദ്ധ്യാപികയെന്ന നിലയിൽ
തൂപ്പുകാരിയായിരിക്കുമ്പോൾ തന്നെ എസ്.ബി. കോളേജിലെ വിദ്യാർത്ഥികൾ മറിയാമച്ചേടത്തിയുടെ പാട്ടുകേൾക്കാനെത്തുമായിരുന്നു.
അതിനിടയ്ക്കാണ് മറിയാമ്മച്ചേടത്തിയെ പ്രൊഫസർ തിരിച്ചറിയുന്നത്.
തുടർന്ന് എസ്.ബി കോളേജിലെ തൂപ്പു ജോലിയിൽ നിന്നു മറിയാമ്മച്ചേടത്തിയെ പിരിച്ചുവിടുകയും ഫോക് ലോർ അദ്ധ്യാപികയായി നിയമിക്കുകയുമായിരുന്നു.
വിദ്യാർത്ഥികളുടെയും ഡിപ്പാർട്ടുമെന്റിന്റെയും സഹായത്തോടെ ചൊല്ലിയാട്ടം കളരി രൂപീകരിച്ച് അതിലായിരുന്നു മറിയാമ്മച്ചേടത്തി ക്ലാസുകൾ എടുത്തിരുന്നത്.
ചൊല്ലിയാട്ടക്കളരിയിലൂടെയും അല്ലാതെയും മറിയാമച്ചേടത്തി വിദ്യാർത്ഥികൾക്ക് ക്ലാസുകളെടുത്തിരുന്നു.
സാമ്പവരുടെ വീരപുരുഷനായ ചെങ്ങന്നൂരാതിയെ കുറിച്ച് എം.എ മലയാളം വിദ്യാർത്ഥികൾക്ക് പഠിക്കാനുണ്ടായിരുന്നു.
ചെങ്ങന്നൂരാതി സാമ്പവരുടെ വീരനായകനാണ്.
നീണ്ട പാട്ടുകളാണ് ചെങ്ങന്നൂരാതിയെ കുറിച്ച് മറിയാമ്മച്ചേടത്തി പാടിയിരുന്നത്.
ഇതൊക്കെയും അന്നത്തെ എം.എ മലയാളം വിദ്യാർത്ഥികൾക്ക് ചേടത്തി പാടിക്കൊടുത്തിരുന്നു.
ചെങ്ങന്നൂരാതി, മാണിക്ക്യം പെണ്ണ്, മുതലായ വ്യക്തിവിശേഷണ പാട്ടുകൾ മാത്രമായിരുന്നില്ല, ഞാറ്റുപാട്ടുകളും പൊങ്ങച്ചം പാട്ടുകളും വേട്ടപ്പാട്ടും ഈച്ചപ്പാട്ടും, ശുത്തിപ്പാട്ടുമൊക്കെ മറിയാമച്ചേടത്തിയുടെ ഓർമ്മകളിലുണ്ടായിരുന്നു.
മറിയാമ്മ ചേടത്തിയുടെ പാട്ടുകൾ സിനിമകളിലും ഉൾപ്പെടുത്തിയിട്ടുണ്ട്.
1999ൽ ജയരാജ് സംവിധാനം നിർവ്വഹിച്ച കരുണത്തിലായിരുന്നു ആദ്യമായി മറിയാമ്മച്ചേടത്തിയുടെ പാട്ട് പ്രത്യക്ഷപ്പെടുന്നത്.
പാട്ട് പാടിയതും മറിയാമ്മ ചേടത്തി തന്നെയായിരുന്നു.
സണ്ണി സ്റ്റീഫനായിരുന്നു സംഗീതം നിർവ്വഹിച്ചിരുന്നത്.
പുരസ്കാരങ്ങൾ 1999 ൽ കേരള ഫോക്‌ലോർ അക്കാദമി ഫെലോഷിപ്പ്‌ 2001 ൽ കേരള സംഗീതനാടക അക്കാദമി പുരസ്‌കാരം 2003 ൽ ഫിലിം ക്രിട്ടിക്‌സ്‌ പുരസ്‌കാരം.
ഫെഡറേഷൻ ഓഫ്‌ ഫിലിം സൊസൈറ്റി ഓഫ്‌ ഇന്ത്യയുടെ ജോൺ എബ്രഹാം പുരസ്‌കാരം വിജയപുരം രൂപതയുടെ മികച്ച വനിതയ്‌ക്കുള്ള പുരസ്‌കാരം അവലംബം
മറീന അമറാൽ
ഒരു ബ്രസീലിയൻകലാകാരിയാണ് മറീന അമറാൽ ( ജനനം. 1994).
കറുപ്പും വെളുപ്പും ചിത്രങ്ങളിൽ ഫോട്ടോഷോപ്പ് ഉപയോഗിച്ച് നിറം ചേർത്ത് അവതരിപ്പിക്കുകയാണ് ഇവരുടെ രീതി.
വലിയ ചരിത്ര ഗവേഷണം ഇതിനായി നടത്തുന്നുണ്ട്.
സ്വന്തം നിലയിൽ ചിത്രകല പഠിച്ചു.
കോളേജിലെ ഒരു ഇന്റർനാഷണൽ റിലേഷൻസ് വിദ്യാർത്ഥിയായിരുന്നെങ്കിലും പൂർത്തിയാക്കില്ല.
ഏപ്രിൽ 2015-ൽ മുഴുവൻ സമയ കലാ പ്രവർത്തനത്തിനായി കോളേജ് ഉപേക്ഷിച്ചു.
ചരിത്രത്തിൽ തനിക്ക് താല്പര്യമുണ്ടായിരുന്നെങ്കിലും ഡിജിറ്റൽ വർണവത്കരണ പ്രക്രിയയെക്കുറിച്ച് ഒരു ഓൺലൈൻ ഫോറത്തിൽ വായിക്കുന്നതു വരെ  അറിയില്ലായിരുന്നുവെന്ന് അമരൾ പറയുന്നു.
ചിത്രങ്ങൾക്ക് നിറം നൽകുന്നതിലൂടെ ഒരു രണ്ടാം കാഴ്ചപ്പാട് അവയ്ക്ക് നൽകുന്നതായി അമരൽ വിവരിക്കുന്നു.
ഒരു ഫോട്ടോ വർണവൽക്കരിക്കുന്ന പ്രക്രിയ പൂർത്തിയാക്കാൻ  ഒരു മണിക്കൂറോ അതിലധികമോ സമയമെടുക്കും.
ഓരോ വർണ്ണിത ഫോട്ടോയിലും നൂറുകണക്കിന് ലെയറുകൾ ഉണ്ടായിരിക്കും 2017-ൽ ദാൻ ജോൺസിന്റെ പുസ്തകം ദ കളർ ഓഫ് ടൈം: എ ന്യൂ ഹിസ്റ്ററി ഓഫ് ദ വേൾഡ് എന്ന ഗ്രന്ഥത്തിന് ചിത്രങ്ങൾ വരച്ചത് അമരാലായിരുന്നു അവലംബം ↑ ↑ {{ cite news }} : Empty citation ( help ) ↑ 1 2 ↑ ↑ ↑ ↑ ↑ ↑ ↑ ↑ ↑ ↑ {{ cite news }} : Empty citation ( help ) ↑
മറീകെ മില്ലർ ഇംഗ്ലീഷ് വിലാസം https://ml.wikipedia.org/wiki/Mareike_Miller
അമേരിക്കയിലെ വിസ്കോൺസിൻ-വൈറ്റ്വാട്ടർ സർവകലാശാലയ്ക്കുവേണ്ടി കളിച്ച 4.5 പോയിന്റ് വീൽചെയർ ബാസ്കറ്റ്ബോൾ താരമാണ് മറീകെ മില്ലർ ജനനനാമം.
അഡെർമാൻ (ജനനം: ഓഗസ്റ്റ് 3, 1990).
ജർമ്മൻ ദേശീയ ടീമിനുവേണ്ടിയുള്ള മത്സരങ്ങളിൽ പങ്കെടുക്കുകയും അതിൽ അവർ രണ്ട് യൂറോപ്യൻ കിരീടങ്ങൾ നേടുകയും ചെയ്തു.
2010, 2014 വർഷങ്ങളിലെ ലോക ചാമ്പ്യൻഷിപ്പുകളിൽ റണ്ണറപ്പ്, ലണ്ടനിൽ നടന്ന 2012-ലെ സമ്മർ പാരാലിമ്പിക്‌സിൽ സ്വർണം, റിയോ ഡി ജനീറോയിൽ നടന്ന 2016-ലെ റിയോ പാരാലിമ്പിക്‌സിൽ വെള്ളി മെഡൽ എന്നിവയും നേടി.
ജർമ്മനിയുടെ പരമോന്നത കായിക ബഹുമതിയായ സിൽ‌ബെർ‌നെസ് ലോർ‌ബീർ‌ബ്ലാറ്റ് (സിൽ‌വർ‌ ലോറൽ‌ ലീഫ്) പ്രസിഡൻറ് ജോവാചിം ഗൗക്ക് രണ്ടുതവണ (2012, 2016) അവർക്ക് സമ്മാനിച്ചു.
കാൾ-ഹൈൻസിന്റെയും ക്രിസ്റ്റീന്റെയും മകളായി 1990 ഓഗസ്റ്റ് 3 നാണ് "എം‌എ" എന്ന് വിളിപ്പേരുള്ള മറീകെ മില്ലർ ജനിച്ചത്.
അവർ‌ക്ക് നിൾസ് എന്ന സഹോദരനുണ്ട്.
ഏഴാമത്തെ വയസ്സിൽ ബാസ്കറ്റ്ബോൾ കളിക്കാൻ തുടങ്ങിയ മില്ലർ പതിനാലാമത്തെ വയസ്സിൽ ജർമ്മനിയിലെ ഒരു വനിതാ സീനിയർ ക്ലബ് ടീമിനൊപ്പം അരങ്ങേറ്റം കുറിച്ചു.
ആ ആദ്യ മത്സരത്തിൽ, അവർക്ക് ആന്റീരിയർ ക്രൂസിയേറ്റ് ലിഗമെന്റിന് പരിക്ക് അനുഭവപ്പെട്ടു.
അടുത്ത നാല് വർഷങ്ങളിൽ, കാൽമുട്ടിന് നാല് തവണയും വലത് കാൽമുട്ടിന് മൂന്ന് തവണയും ഇടത് വശത്ത് കാൽമുട്ടിന് ഒരു തവണയും ശസ്ത്രക്രിയ നടത്തി.
ഓരോ അവസരത്തിലും അവർ സുഖം പ്രാപിക്കാൻ എട്ട് മാസമെടുത്തു.
കളിയിൽ തിരിച്ചെത്തി ആഴ്ചകൾക്കുള്ളിൽതന്നെ വീണ്ടും ഒരു മുൻ ക്രൂസിയേറ്റ് ലിഗമെന്റ് വിണ്ടുകീറി.
പതിനെട്ടാം വയസ്സിൽ ബാസ്ക്കറ്റ്ബോൾ കളിക്കാനുള്ള ആഗ്രഹം ഉപേക്ഷിക്കാൻ മില്ലർ നിർബന്ധിതയായി.
എന്നിരുന്നാലും, അവരുടെ ശാരീരിക വിദ്യാഭ്യാസ അധ്യാപിക അവർ ഒരിക്കലും കേട്ടിട്ടില്ലാത്ത ഒരു കായിക വിനോദമായ വീൽചെയർ ബാസ്കറ്റ്ബോൾ പരീക്ഷിക്കാൻ നിർദ്ദേശിച്ചു.
അവർ ഒരു വീൽചെയർ ബാസ്കറ്റ്ബോൾ കളിക്കാരിയാണെങ്കിലും, ദൈനംദിന പ്രവർത്തനങ്ങൾക്ക് മില്ലറിന് വീൽചെയർ ആവശ്യമില്ലായിരുന്നു.
കൂടാതെ കുറഞ്ഞ വൈകല്യമുള്ള 4.5 പോയിന്റ് കളിക്കാരിയായി വർഗ്ഗീകരിക്കപ്പെടുന്നു.
അവരുടെ ശരീരം പൂർണ്ണമായി ചലിപ്പിക്കാൻ കഴിയുന്നത് 180 സെന്റിമീറ്റർ (71 ഇഞ്ച്) ഉയരമാണ് അതായത് സെന്റർ ബാസ്കറ്റ്ബോൾ കളിക്കാനാവശ്യമായ ഉയരം.
ഒരു കസേരയിൽ ഇരുന്ന് ഫ്രീ ത്രോ ലൈനിൽ ബാസ്കറ്റ്ബോൾ കളിക്കുന്നതിന് ത്രീ-പോയിന്റ് ലൈനിൽ നിന്ന് കളിക്കുന്നതിന്റെ അത്രയും ശക്തി ആവശ്യമാണെന്ന് അവർ കണ്ടെത്തി.
“ One of the greatest pleasures of life is doing the things that others say you can not do. ”
— Mareike Miller
2008-ൽ മില്ലർ വീൽചെയർ ബാസ്കറ്റ്ബോൾ ഏറ്റെടുത്തപ്പോൾ ദേശീയ ടീമിനെ സൃഷ്ടിക്കുന്നതിനെക്കുറിച്ചല്ല അവർ ചിന്തിച്ചിരുന്നത്.
എന്നാൽ കഠിനാധ്വാനവും ദൈനംദിന പരിശീലനവും കൊണ്ട് അവർ ഒരു വർഷത്തിനുള്ളിൽ തന്നെ ഇത് സാധിച്ചു.
ആ വർഷം ജർമ്മൻ റീജിയണൽ ലീഗിൽ എ‌എസ്‌വി ബോണിനായി കളിക്കാൻ തുടങ്ങി.
2009 ൽ, യുണൈറ്റഡ് സ്റ്റേറ്റ്സിലെ വിസ്കോൺസിൻ-വൈറ്റ്വാട്ടർ സർവകലാശാലയിൽ ചേരുകയും അവിടെ ബിസിനസ് അഡ്മിനിസ്ട്രേഷൻ പഠിക്കുകയും ചെയ്തു.
ജർമ്മനിയിൽ ഉള്ളതിനേക്കാൾ അവിടെ വളരെ ഉയർന്ന ജോലിഭാരം ഉണ്ടെന്ന് അവർ കണ്ടെത്തി.
മിക്ക ജർമ്മൻ ക്ലബ്ബുകളും ആഴ്ചയിൽ രണ്ട് തവണ മാത്രമേ പരിശീലനം നൽകിയിരുന്നുള്ളൂവെങ്കിലും, എല്ലാ ദിവസവും യുണൈറ്റഡ് സ്റ്റേറ്റ്സിൽ പരിശീലനം ഉണ്ടായിരുന്നു.
ഭാര പരിശീലന മുറികൾ എന്നിവ 24 മണിക്കൂറും ആഴ്ചയിൽ ഏഴു ദിവസവും ലഭ്യമായിരുന്നു.
വേനൽക്കാല അവധിക്കാലം ജർമ്മനിയിൽ ആയിരുന്നപ്പോൾ, രണ്ടാമത്തെ ഡിവിഷൻ ടീമായ എസെൻ ഹോട്ട് റോളിംഗ് ബിയേഴ്സിനൊപ്പം പരിശീലനം നേടി.
കോൾൻ 99ers നൊപ്പം പരിശീലനം നേടാനായി ആഴ്ചയിൽ രണ്ടുതവണ കൊളോണിലേക്ക് യാത്രയായി.
2011-ൽ ജർമ്മൻ അണ്ടർ 25 (യു 25) ദേശീയ ടീമിന്റെ നായികയായി അവരുടെ ആദ്യത്തെ ലോക ചാമ്പ്യൻഷിപ്പിൽ പങ്കെടുത്തു.
2012 മാർച്ചിൽ, ഡാനിയൽ ടി. പ്രൈസ് പരിശീലിപ്പിച്ച യു‌ഡബ്ല്യുഡബ്ല്യു വാർ‌ഹോക്സ് ടീം അലബാമ സർവകലാശാലയെ 63–34ന് പരാജയപ്പെടുത്തി യുഎസ് ഇന്റർ‌കോളീജിയറ്റ് ദേശീയ ചാമ്പ്യൻ‌ഷിപ്പ് നേടി.
ഒരു മത്സരത്തിൽ മില്ലർ 17 പോയിന്റും 13 റീബൗണ്ടുകളും നേടി.
അതേ വർഷം, മില്ലർ ഓസ്‌ട്രേലിയ , നെതർലാൻഡ്‌സ് , നോർത്ത് കരോലിനയിലെ ഷാർലറ്റ് എന്നിവിടങ്ങളിലേക്ക് ജർമ്മൻ വനിതാ വീൽചെയർ ബാസ്‌ക്കറ്റ്ബോൾ ദേശീയ ടീമിനൊപ്പം പരിശീലന ക്യാമ്പുകൾക്കായി ലണ്ടനിൽ നടന്ന 2012-ലെ സമ്മർ പാരാലിമ്പിക്സിന് മുമ്പ് പോയി.
ലണ്ടനിൽ നടന്ന ഗോൾഡ് മെഡൽ മത്സരത്തിൽ, ടീം വനിതാ ദേശീയ വീൽചെയർ ബാസ്‌ക്കറ്റ്ബോൾ ടീമിനെ നേരിട്ടു.
ഏതാനും മാസങ്ങൾക്ക് മുമ്പ് സിഡ്‌നിയിൽ നോർത്ത് ഗ്രീൻ‌വിച്ച് അരീനയിൽ 12,000 ത്തിലധികം ആളുകൾക്ക് മുന്നിൽ 48–46ന് പരാജയപ്പെട്ടു.
ജർമ്മൻ ടീമിനെ അതുവരെ പരാജയപ്പെടുത്തിയിരുന്നില്ല.